Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ 2022 Г.

АКТУАЛНО СЪСТОЯНИЕ НА ЧИТАЛИЩЕТО

1. Изпълнени ли са разпоредбите на чл.9 /8/ от ЗНЧ – да –
2. Изпълнени ли са разпоредбите на чл. 10 от ЗНЧ – да - № 487/25.04.2013 г.
3. Изпълнени ли са разпоредбите на чл. 8/1/ т.1 от ЗОБ – да -
4. Изпълнени ли са разпоредбите на чл. 26 /1/ от ЗНЧ да – 16.03.2023 отчетно събрание ; 02.03.2022 отчетно-изборно
5. Изпълнени ли са разпоредб. на чл.26 /2/ от ЗНЧ – да – вх. № 22слу-1478/10.03.2022
6. Изпълнени ли са разпоредб.на чл. 26а /1/ от ЗНЧ –да-вх.№ 22/слу-6744/18.10.2022г
7. Изпълнени ли са разпоредб.на чл.26а/4/ т ЗНЧ – да – вх. № 22слу-1478/10.03.2022 Община и вх. №ОС-75/10.03.2022г. – Общински съвет
8. Брой регистрирани читалищни членове – 52
9. Проведени Общи събрания на читалището – 1 - 16.03.2023 г.
10. Проведени заседания на Настоятелството – 4
11. Субсидирана численост през 2022 г. брой – 2.75; лева 34 029.88
12. Общ бюджет на читалището през 2022 г. – 37 841.72

КРИТЕРИИ

13. Привлечени приходи за дейност - 3 707.84

14. Събран членски внос, според броя на членовете - 104.00 лева

15. Библиотечна дейност

15.А. Наличен библиотечен фонд - 11 224

15.Б. Брой отчислена литература – 511

15.В. Закупени или дарени нови книги - 104

15.Г. Библиотечни и информационни услуги – 1410

ЛЮБИТЕЛСКО ТВОРЧЕСТВО

16. Форми на традиционно изкуство

16.А. - Сурвакарска група възрастни- р-тел С. Тачков и Л. Филипова

 - Сурвакарска група деца – р-тел Ерика Стоянова и Л. Филипова

16.Б. – Обичаи, обреди и ритуали – Детска група за фолклорни игри, словесен фолклор с р-тел Л. Филипова

17. Обучителни форми

17.А. Кръжоци – 2 броя

1. „Домашни хитринки” – р-тел Десислава Иванова

2. „От златните ръце на българката” – Л. Филипова

- 13.02. – Изработка на мартеници в читалището

- 21.02. – Украсяване на дръвчета пред Кметството с мартеници изработени от децата, както и двата бора пред читалището

- 05.03. - Изработка на картички от деца по случай денят на майката – осми март. В читалището от 10.30 часа

- 17.04. – Боядисване на яйца с децата от кръжоците – в читалището.

18. Форми на съвременно творчество

**18.А. Танцови – 5 броя**

Танцов колектив „Майсторите на танца” – любители – К. Илчев

Детска танцова група - напреднали „Майсторите на танца“ – хореограф – К. Илчев

Детска танцова група – начинаещи „Майсторите на танца” – хореограф – К. Илчев

Детска група за спортни танци „Стъпка по стъпка” - напреднали – ръководители Янкова, Христова

Детска група за спортни танци „Стъпка по стъпка” – начинаещи – ръководители Янкова и Христова

**18.Б. Певчески** – индивидуални – деца

Божидара Николаева Николова

**18.В. Театрални** – 2

 Детска танцово- театрална студия „Чекмедже“, група „Стражи“над 6 годишни- р-тел актриса Даниана Коева

Детска танцово-театрална студия „Чекмедже” под 6 годишни с ръководител актриса Даниана Коева

19. Участие в системата „Живи човешки съкровища“ – да

Сурвакарската група, обичая Сурва - Драгичево е в списъка на груповия носител от Община Перник и част от листата на голямото културно наследство на ЮНЕСКО

„Селското хоро” – Драгичево е в списъка на груповия носител

**20. Празници и участия - 58**

 – 13.01. - Сурва – Раздрънкване, сурвакарски игри около огъня на площада в 18.30 часа. Музика. Заря. Обход на селото няма на основание заповед на МЗ- Ковид 19. Отбелязан беше 20-годишният юбилей на групата

* 21.01. – Бабинден. Не е проведено масово поради забрана. Подаръци на докторката и сестрата осигурени от читалището и от Кмета Викторов.
* 02.03. - Ден на самодейността и връзване мартеници на самодейците.
* 02.03. – общо отчетно – изборно събрание.
* 03.03. – Трети март – Полагане венци и цветя на паметника зад читалището. Хора / „Пробуждане с хоро”/ от самодейците любители и деца. Озвучаване,стихове – Л. Филипова; слово - кмета. Начало 11.00 часа.
* 06.03. - Сирни заговезни – прескачане на огън, наричания, ламкане на яйце, хора /колоната от читалището/. Проведено на площада от 19.00 часа
* 12.03. – Тодоровден- 10.30 ч. тържествено откриване на площада – слово, танци Майсторите – деца и любители. Водосвет и захранване на конете пред черквата в 11.00 часа. На бившият стадион от 12.00 часа конни състезания, които се проведоха благодарение на конна база „Домера” и такава от Владая. Озвучаване на площада – кмета, на стадиона – Домера. Връчени бяха купи и грамоти, а паричните награди бяха пуснати в кутията за Стиви Бориславов от Перник. Празника протече под знака на благотворителността. Сумата, която беше събрана е 3 533.70 лева и преведена по посочената сметка.
* 31.03. – Международен ден на детската книга; Седмица на детската книга. Гости на библиотеката бяха децата от предучилищната група „Усмивка” - ДГ Драгичево. Презентация на книги, запознаване с историята на книгата и др. Децата получиха по книжка и шоколадова близалка.
* 15.04. – Театър и фокуси в читалището от ученичка на Астор. Присъстват деца от местното училище.
* 16.04. – Лазаровден – събиране пред черквата, а след това в читалището – песни, танци, лакомства, хвърляне венчета в реката.
* 20.04. – Участие в проект „Надиграване: Дръж се земьо, граовец те гази”. Празник на селското хоро Пернишко.Участие на любителите и децата с „Драгичевско селско с команди”, проведено в Дворец на културата. Грамоти.
* 14.05. – „Дай, бабо, огънче” – Мещица. Участват – Божидара Николова – народни песни – първо място златен медал и диплом; ДТФ „Майсторите на танца” – второ място; най-малък участник Катрин Божичкова – 1 г.3м. – получена играчка.
* 24.05. - 11.00 часа – Пред Двореца на културата Перник – награждаване. Плакет за читалището във връзка с неговата 100 годишнина и принос в развитието на културата.
* 24.05. – 100 години НЧ в Драгичево.Организацията беше на много високо ниво – Л. Филипова и Д. Иванова.Украсена беше сцената пред читалището с шевици, транспарант и много цветя. Пернсионерският клуб също – там беше коктейла за гости и самодейци. Коктейл от 16.00 ч. – кетъринг „Сладко и солено” и „Адел” – перфектно беше всичко – торта, хапки. Украса на супер ниво. 17.00 ч. Празнична програма в която взеха участие: ОУ „Св. Св. Кирил Методий”; ДГ Драгичево – група „Усмивка”; ТТС Чекмеджета” – двете групи с р-тел Д. Коева;спортни танци „Стъпка по стъпка” – р-тел Янкова; Борислав Борисов – народна песен; Божидара Николова – народна песен; ДТФ „Майсторите” деца и любители с р-тел К. Илчев; „Майсторите на танца” – концертен състав – р-тел К. Димитров.

Връчени бяха поздравителни адреси от няколко читалища, ОУ,ДГ,Кметството, РЕКИЦ, Областта, Общината. Присъства областния управител. От Община Перник НЯМАШЕ представител. Бяха изродирани плакети от Мая Любенова – българска бродерия с наричания, които бяха връчени на заслужили деятели и гости. На 60 човека допринесли за развитието на читалището бяха връчени дипломи и сувенири. Бяха изработени 100 сувенира, които бяха подарени на присъстващи зрители на площада. На Л. Фиипова бяха връчени дипломи за принос в развитието на читалището и културата – от Община Перник и Настоятелството на читалището, а също и личен подарък от К. Димитров. Гост на празника беше внучката на първият председател Симеон Симеонов – подарихме й плакет и диплом. Беше трогната от жеста, а ние от нейното присъствие. Празникът беше перфектен и запомнящ се, както подобава за 100 годишен юбилей.

* 28.05. – Годишен концерт на Майсторите в Дворец на културата Перник – участва детската група.
* - 01.06. – „Детство мое, реално и вълшебно” – детски празник от 10.00 ч. пред читалището. НЧ осигурява награди за различните изяви на децата, по една топка на ДГ и ОУ; аниматор Д. Коева. Кметството осигурява озвучаване. Децата пяха, рисуваха, играха и се веселиха.
* - 02.06. – „Втори юни – Ден на безсмъртие, ден на родолюбие”. В 11.00 ч. поднасяне цветя на паметника в центъра; 12.00 ч. поднасяне венец осигурен от читалището и цветя на паметника в Горно Драгичево. От училището кратък рецитал. Слово – Л. Филипова. Минута мълчание. 18.30 ч. концертна програма – майсторите деца и любители; оркестър с певица и озвучител – от Кметството
* 04.06. – Участие в детски фолклорен фестивал „Чичо Стоян” – Дивотино. „Майсторите” деца – първо място – плакет и диплом
* 04.06. – Изява на Чекмеджетата в София, ул. „Алабин” 39; голямата група
* 05.06. – Участие във фолклорен фестивал „Шопски наниз” – Костинброд. Първо място на ТС „Майсторите” – деца ; Трето място – любителите.
* 15.06. – спечелен проект към Общински фонд „Култура” – Перник – „Патиланци в света на фолклора и традициите”. Старт 15.07 – край 15.08.
* 18.06. – „Чекмеджета” и двете групи на участие в „Талантино” Благоевград – купа и грамоти.
* 19.06. – Участие в прегледа за Копривщица. Всичко представено е класирано – Божидара с народни песни; Фолклорни детски игри; танцовите формации деца и любители.
* 24.06. – Еньовден. На гости на колегите от кв. Изток, Перник
* 02.07. – Участие във „Витошки напеви” – Кладница. Участват – детски фолклорни игри; танцови формации „Майсторите” – деца и любители. Спечелени голямата награда на Кмета на Кладница за цялостно представяне.
* 03.07. – Участие в „Пауталия” Кюстендил- двете танцови формации „Майсторите” деца и любители. Трети места и за двете групи.
* **„ПАТИЛАНЦИ В СВЕТА НА ФОКЛОРА И ТРАДИЦИИТЕ” ОТ ДАТА 15.07. ДО 15.08.2022 Г; ОСЪЩЕСТВЯВАЩ СЕ С ФИНАНСОВАТА ПОДКРЕПА НА ОБЩИНСКИ ФОНД „КУЛТУРА” – ПЕРНИК; ДОГОВОР № 183/17.06.2022 Г.**

01.07. – обявен беше старта като бяха разлепени афиши на видни места в селото, раздадени бяха флаери съдържащи информация за протичането на етапите. Поканени бяха журналисти от канал „Струма”- Перник; във фейсбук в страниците на селото и читалището беше качена подробна информация .

Проектът се осъществи на четири етапа със съответните дейности:

**Първи етап: „Нарисувани приказки”**

15.07. – Читалня на открито. В откритата класна стая на ОУ „Св.св. Кирил и Методий” се събраха 19 деца. Прочетени бяха 6 броя български народни приказки , акцентирахме на героите в приказките, децата извадиха поуката от тях.

18.07. – Рисуване по избрана от детето приказка. Всяко дете си избра своя герой и го пресъздаде на картон с акварелни бои. Присъстват 20 деца.

Посещение от кабелна телевизия Перник.

20.07. – Рисуването продължи. Присъстват 25 деца.

Подредихме изложба от всички картини пред Кметството. Децата се радваха на постигнатото от тях.

Всички рисунки бяха представени на художника Минчо Тодоров за компетентна оценка и най-добрите са включени в изработването на календарите за 2023 година

**Втори етап: „От златните ръце на българката”**

22.07. – Тъкане на разделител за книги. За всяко дете е осигурено станче и прежда. Ръководител Десислава Иванова. Присъстват 40 деца. Децата изтъкаха по 2-3 броя разделители с различни цветове прежди.

25.07. – Плетене на две игли на ленти за коса. За всяко дете са осигурени игли и прежда. Ръководител Людмила Филипова. Присъстват 23 деца. Тук вече беше много, много трудно. Единици бяха децата, които се справиха въпреки големите усилия и желание от тяхна страна. Наложи се втори път да извадим станчетата.

27.07. – Бродиране шевица – Ръководителят Лилия Стоянова запозна децата с магията на българската шевица, с нейните символи. Раздадохме на децата схеми, игли, конци, парчета панама. И за наша голяма и приятна изненада болшинството от присъстващите 25 деца се справиха прекрасно.

29.07. – Продължава бродирането на шевицата.Децата на този ден бяха 26. Тези, които успяха на финализират ръкоделието направиха картичка с него.

Подредихме изложба пред Кметството. Стана повече от прекрасно и децата се гордееха със своя труд, със своите постижения в тъкането и бродирането.

**Трети етап: „От деца за деца”**

01.08. - народни танци – обучение. Деца от танцовия състав към читалището заедно с ръководителя Кристиян Илчев, проведоха репетиция с нетанцуващите деца от занималнята. Запознаха ги с основни елементи от българския народен танц, с различните фолклорни области. Направена беше хореография, която включва всички 31 деца присъствали на този ден. Танца ще бъде представен пред родителите на децата на концерта на 15.08.2022 в залата на читалището.

03.08. – театрално-танцово обучение Даниана Коева и деца от ТТС „Чекмедже”. Присъстват 31 деца. С движения на жестове на тялото децата пресъздадоха обичая „Прочка” – прескачане на огъня.

05.08. – обучение в народно пеене с ръководител Борислав Борисов и присъстващите 22 деца. Борисов запозна децата с различното пеене/техники/ за различните фолклорни области. Децата научиха две песни, които ще бъдат представени на концерта пред родителите на 15.08.2022

**Четвърти етап: „Традиции, обичаи и фолклорни игри”**

08.08. – Пресъздаване на обичай „Сурва” - Присъствалите 23 деца бяха запознати с обичая, облякоха сурвакарските костюми, сложиха страшните маски и раздрънкаха чановете. Преживяването беше неописуемо особено за децата, които за пръв път се докоснаха до магията Сурва. Ръководители – Л. Филипова и Д. Иванова

10.08. – Пресъздаване на обичая „Лазаруване” – Момичетата 13 на брой имаха възможност да облекат лазарски дрехи и пресъздадат магията на лазаруването, а 10 момчетата гледаха и слушаха много внимателно. Л. Филипова им разказа за историята на традицията в селото, за бабите, които са дали/предали лазарските песни. Лазарките бяха посрещнати с питка и мед както е традицията. Върбовите лазарски венчета отплаваха по реката по традиция.

12.08.- Пресъздаване на обичая „Бъдни вечер” - Присъстват 33 деца. Л. Филипова запозна децата с традицията – ястия, слама, кадене с тамян, гадаене, бъдник и т.н. Замесихме тесто и всяко дете имаше възможността да направи своите колачета.

Решено беше, че на концерта за родителите на 15.08. децата ще представят обичаите „Лазаруване” - лазарски песни и обичаят „Сурва” – сурвакарско раздрънкване. По този начин ще вземат участие и момичета и момчета.

Фолклорните игри се играеха от началото на проекта до самият му край.

**15.08.2022 – Концерт**

Децата представиха наученото и постигнатото през този един месец на труд и забавления. В озвучената и украсена зала на читалището пред своите родители те пяха народни песни, танцуваха народни танци,прескачаха огъня на „Прочка”, лазаруваха за здраве и берекет, раздрънкваха чанове и хлопки, гониха злото и болестите, показаха таблата със своите ръкоделия – разделителите и шевиците. Този ден, в този час това бяха най-щастливите деца с най-щастливите родители. Подарихме на всички деца шапки с логото на Община Перник и името на проекта. Готовите вече календари илюстрирани с рисунките на децата бяха представени пред родителите и обявена тяхната благотворителна разпродажба.

Получихме подкрепата от пътуващ театър „Скрин” и от ТТФ „Чекмедже”, от „Майсторите на танца”, от Кметство Драгичево.

**Благодарим от сърце, че Общински фонд „Култура” оцени и финансово подкрепи прекрасният ни проект.**

Всяка дата по проекта, всяка дейност, списък и т.н. е отразена във фейсбук страница на читалището и групата на с. Драгичево.

Децата и техните родители са повече от доволни, впечатлени от постигнатото, от наученото. Пожелаха ни през 2023 да спечелим пак проект към Общински фонд „Култура”, а също и към МК. Обещахме им!!!

Населението на село Драгичево и не само то е впечатлено от дейностите, които се извършват в читалището през лятото, но през това лято интереса беше огромен. Общият брой посещения е 341

Имаше деца, които присъстваха на абсолютно всички занимания по четирите етапа, имаше и деца, които отсъстваха , но все пак е лято и родителите ги заведоха на курорт.

Този проект беше едно ново приключение!

Децата учеха, опознаваха, без ученето да е досада. Превърнахме този един месец за нашите патиланци в едно огромно, дългосрочно, прекрасно и удивително приключение във фолклорния свят. С общи усилия постигнахме големи резултати. Успяхме да комбинираме изкуството с природата и литературата, да ги докоснем до бита на нашите баби и майки, да ги научим да ценят традициите и да обичат нашето си, българското.

* 06.08. – Участие в Копривщица – любители „Крепи се Буцо”, „Лиле, Лиле” – златен медал; деца – „Драгичевско селско с команди”- сребърен медал; деца – фолклорни игри – Прескочи кобила, Гърнета, Анкакаде – бронзов медал; Божидара Николова – песни- сребърен медал.
* 28.08. – Традиционен събор. Концертна програма от читалището – любители, деца – Майсторите, Божидара Николова- песни. Гостува Сорина Богомилова с АСТИ ДЕНС; Малина. На най-малкия жител Самуил с родители Петя и Ивайло Добрев по традиция беше връчен подарък.
* 25.09. – „Люлин пее и танцува” – с. Люлин. Участват – Божидара – народни песни - златен медал и диплом; ДТФ „Майсторите” – първа награда плакет и диплом; ТФ „Майсторите” –любители – колективна награда за цялостно представяне.
* 03.10. – Сформиране нова детска група, начинаещи, Майстори- 4-6 годишни деца. Първа репетиция.
* 04.10 - Репетиция на спортните танци „Стъпка по стъпка” с нови попълнения
* ТТС „Чекмеджета” започват сезона.
* 21.11. – сключен договор по спечелен проект „ Българските библиотеките съвременни центрове за четене и информираност” на стойност 1357.84 лв.
* 24 и 25.11. – семинар в Босилеград Сърбия на читалищата от област Перник - „Обмяна на добри практики и нови партньорства”
* 10.12. – Коледен празник с Майсторите любители в ресторант „Струма”.
* 12.12. – „Коледа при баба” – ден първи – на гости ни бяха трети и четвърти клас от нашето учиище.
* 13.12. – „Коледа при баба” – ден втори – преди обяд на гости ни бяха децата от група „Смехорани” към ДГ Драгичево; след обяд на гости ни бяха децата от първи и втори клас. Изработихме същите сувенири и сурвачки за всеки клас и група.
* 13.12. – 18.30 ч. „Светлините на елхата” – танцуват „Майсторите” напреднали деца. Дядо Коледа раздаде лакомства на присъствалите деца.
* За Коледа на всички деца от групите в читалището подарихме коледни чаши за чай пълни с лакомства.
* 17.12. - Коледен концерт на „Майсторите на танца” в Дворец на културата Перник. Участват деца начинаещи и деца напреднали. Кмета подари ръкавички и на двете групи.
* 17.12. – Коледен празник с Майсторите любители в ресторант „Елдорадо”
* -----Участие на деца напреднали”Майстори” в телевизия „Евроком – първо излъчване на 18.12.; второ през януари 2023
* 23.12. – Коледен празник на ОУ „Св.св. Кирил и Методий” „Отново заедно” в читалището
* 25. 12. – Дядо Коледа разнася подаръци по домовете на послушните деца.

21. Организиране на фестивали и конкурси – фолклорен фестивал „На мегдано у Драгичево” организира се и се провежда на нечетна година

22. Реализирани партньорства и привлечени съорганизатори – Кметството Драгичево, ОУ „Св.Св. Кирил и Методий“, черквата „Успение Богородично“, пенсионерски клуб „Веселяци“, д-р Тодорова, ДГ Драгичево, с НПО

23. Проекти

23.А. Подготвени –

----„Българските библиотеки – съвременни центрове за четене и информираност”

---- „Патиланци в света на фолклора и традициите”

23.Б. Реализирани - два проекта

* 24. Социална политика – в т.ч. доброволчество / гражданска инициатива – младеж в качеството си на дядо Коледа разнася по домовете коледни подаръци /след предварителна заявка от родителите/; календари от лятната детска занималня се продаваха с благотворителна цел за подпомагане болни деца в Община Перник. Читалището участва с календари на благотворителен базар-концерт на ПМГ „Христо Смирненски” Перник за подпомагане на двама болни техни ученици. Тодоровден протече под знака на благотворителността. Сумата, която беше събрана е 3 533.70 лева и преведена по посочената сметка за Стиви.

25. Ефективно използване базата за дейност – обновената сграда на читалището се използва на 100% - салон, канцелария, библиотека, склад.

26. База/сграден фонд – Застроена площ – 230 кв.м.; вид Ж.Б.П.; два етажа; 1 бр . салон, 1 бр. кабинет, 1 бр. библиотека; 1 бр. стая; 1 бр. складово помещение

27. Наличие на интернет – да

28. Наличие на електронна поща – да nch\_probuda@abv.bg

29. Наличие на интернет WEB – страница - да [www.nch-probuda.blogspot.com](http://www.nch-probuda.blogspot.com)

30. Кратък анализ за дейността през 2022 година – Дейността на читалището е отлична и съобразена със заповедите на МЗ.

Читалищното настоятелство е провело 4 свои заседания.

ПРЕДСЕДАТЕЛ:

 /Ю. Евгениева/